Vic Chesnutt
Vic Chesnutt (12 a viz Du 1964 e Jacksonville, Florida – 25 a viz Kerzu 2009 en Athens, Georgia) a oa ur c'haner hag ur sonaozer amerikan a oa o chom en Athens. Kregiñ a reas da sevel kanaouennoù d'an oad a 5 bloaz. Gloazet e voe en ur gwallzarvoud kirri e 1983, ha nammet e voe.

E vuhez
E-tro 1985 ez eas Chesnutt da Athens da seniñ gant ar strollad The La-Di-Da's. Goude kuitaat ar strollad e krogas da seniñ e-unan en 40 Watt Club; ma voe merzet gant Michael Stipe (R.E.M.). Gant Stipe e voe produet an div bladenn gentañ savet gant produced Chesnutt : Little (1990) ha West of Rome (1991).

E 1992 e voe savet un teulfilm, Speed racer e ditl, diwar-benn Chesnutt. Ur perzh bihan en doe ivez er film Sling Blade savet e 1996 gant Billy Bob Thornton.

Brudetoc'h e teuas Chesnutt da vezañ e 1996 pa voe embannet ar bladenn Sweet Relief II: Gravity of the Situation, ma kaver tonioù Chesnutt sonet en-dro gant arzourien evel Garbage, The Smashing Pumpkins (gant Red Red Meat), Madonna, R.E.M. ha Live.

Kenlabourat a reas gant kalz arzourien ha sonerien all. Gant Widespread Panic e savas div bladenn gant an anv brute. The Salesman and Bernadette (1998) a savas gant izili ar strollad alt-country Lambchop. The album Merriment was a Chesnutt ha Kelly ha Nikki Keneipp a genlabouras a-benn sevel ar bladenn Merriment. E 2005 e lakaas embann Ghetto Bells savet gant ar gitarour Bill Frisell. War Ghetto Bells e son ivez Van Dyke Parks.

Peder fladenn gentañ Chesnutt a voe embannet gant Texas Hotel . Goude-se ec'h enrollas About to Choke (1996) embannet gant Capitol. The Salesman and Bernadette (1998) a voe embannet gant PolyGram; ha Merriment (2000) a voe embannet gant Backburner Records; tra ma voe embannet Left to His Own Devices (2001) gant spinART. Goude-se e voe degemeret Chesnutt gant an ti-embann New West Records, a lakaas embann div bladenn savet gantañ. E 2004 e voe adembannet pladennoù Texas Hotel gant kanaouennoù ouzhpennet.

Er goañv 2006 ec'h enrollas Chesnutt North Star Deserter e Hotel2Tango e Montreal. Embannet e voe d'an 11 a viz Gwengolo 2007 gant Constellation Records. Er bladenn e son arzourien evel izili Thee Silver Mt. Zion Memorial Orchestra & Tra-La-La Band, izili Godspeed You! Black Emperor, hag ivez Guy Picciotto (Fugazi). Produet e voe gant ar filmaozer Jem Cohen. Pedet e voe ivez Chesnutt da seniñ war ar bladenn Trinity Revisited gant Cowboy Junkies (2007).

Elf Power (eus Athens, Georgia) a genlabouras gant Chesnutt a-benn sevel an albom anvet Dark Developments, bet embannet gant an anv Vic Chesnutt, Elf Power, and the Amorphous Strums.

Mervel a reas Chesnutt d'ar 25 a viz Kerzu 2009 goude bezañ lonket re a louzeier da zistanañ e gigennoù.

Oberenn
 1990 Little
 1991 West of Rome
 1993 Drunk
 1995 Is the Actor Happy?
 1996 About to Choke
 1998 The Salesman and Bernadette
 2000 Merriment
 2001 Left to his Own Devices
 2003 Silver Lake
 2005 Ghetto Bells
 2005 Extra Credit EP
 2007 North Star Deserter
 2008 Dark Developments
 2009 At the Cut
 2009 Skitter on Take-Off

Gant an anv brute.
 1995 Nine High a Pallet
 2002 Co-Balt

Notennoù

Liammoù diavaez
Lec'hienn ofisiel
Pennad diwar-benn Vic Chesnutt  miz Here 2007
Pennad Comes With A Smile
Pennad war In Music We Trust
Atersadenn
Vic Chesnutt war Obscure Sound

Ganedigezhioù 1964
Marvioù 2009
Sonerien SUA
Kanerien SUA